Սենյա դի Բոնավենտուրա

**Սենյա դի Բոնավենտուրա** (, ), վաղ Վերածննդի դարաշրջանի իտալացի նկարիչ, կերպարվեստի սիենական դպրոցի ներկայացուցիչ

## Կենսագրություն
Գործել է 13-րդ դարի վերջերին և 14-րդի առաջին կեսին, Սիենայում և մերձակա բնակավայրերում։ Արվեստի պատմաբանները նրա ստեղծագործական գործունեության սկիզբը համարում են 1298 թվականը, ավարտը՝ 1331 թվականը (ժամանակի փաստաթղթերից մեկում որպես նկարչի մահվան օր նշված է 1331 թվականի նոյեմբերի 4-ը)։ Ուսումնասիրողներից շատերի կարծիքով՝ Սենյա դի Բոնավենտուրան վաղ Վերածննդի դարաշրջանի իտալացի անվանի նկարիչ Դուչչո դի Բուոնինսենյայի եղբորորդին է, աշակերտն ու օգնականը, և նրանց նկարելու ոճերի, ձևերի մեջ բավականին նմանություններ կան։ Արվեստի մի շարք պատմաբաններ հանգամանալից վերլուծությունների հիման վրա եզրահանգել են, որ Սենյա դի Բոնավենտուրան որոշ նկարներ ստեղծելիս համագործակցել է Ուգոլինո դի Ներիոյի հետ։ Նրան վերագրվող աշխատանքներից ընդամենը չորսի վրա կա **Segna mi fecit** ստորագրությունը։ Նկարչի որդիներից Նիկոլոն (*Niccolò di Segna*) և Ֆրանչեսկոն (*Francesco di Segna di Bonaventura*) նույնպես ճանաչված նկարիչներ էին Սիենայում։

## Ստեղծագործությունների ընտրանի
* *Giudizio Universale*, Անժի գեղարվեստի թանգարան (Ֆրանսիա)
* *Խաչելություն*, Արեցցո, Chiesa di Badia:
* *Տիրամայրը Մանկան հետ*, Asciano, Museo Civico Archeologico e d’Arte Sacra im Palazzo Corboli
* *Տիրամայրը գահին* կամ՝ Մաեստա, Castiglion Fiorentino, Collegiata di San Giuliano)
* *Տիրամայրը Մանկան հետ*, Հոնոլուլուի արվեստների ակադեմիա
* *Խաչելություն*, Massa Marittima, Cattedrale di San Cerbone (Dom)
* *Տիրամայրը Մանկան հետ*, Մինեապոլիսի արվեստների ինստիտուտ
* Մոսկվայի Ա. Ս. Պուշկինի անվան թանգարանում՝
** *Խաչելություն*
** *Տիրամայրը Մանկան հետ*
* *Santa Maddalena*, Մյունխեն, Հին պինակոտեկ
* Նյու Յորքի Մետրոպոլիտեն թանգարանում՝
** *Սբ. Հովհաննես ավետարանիչը*
** *Կրկնանկար՝ «Խաչելություն» և «Տիրամայրը Մանկան հետ»
* «Տիրամայրը Մանկան հետ», Հյուսիսային Կարոլինայի արվեստի թանգարան
* «Տիրամայրը Մանկան հետ», Սիենայի San Clemente in Santa Maria dei Servi բազիլիկ
* Տիրամայրը Մանկան հետ, Սիենայի Diocesano di Arte Sacra (Oratorio di San Bernardino) թանգարան
* Սիենայի ազգային պատկերասրահում՝
** *Տիրամայրը սբ. Պողոսի, սբ. Հովհաննես ավետարանիչի և սբ. Ռոմուալդոյի հետ
** «Խաչելություն»

## Գրականություն
* Burton B. Fredericksen e Federico Zeri, *Censimento dei dipinti italiani precedenti al XIX secolo nelle collezioni pubbliche di musei del Nord-America*, Harvard University Press, Cambridge, 1972.
*James H. Stubblebine, *Duccio di Buoninsegna and his school*, Princeton: Princeton University Press 1979, 2 voll., ISBN 0691039445

## Պատկերասրահ

Image:Segna di Bonaventura - "St. Magdalen".jpg|*[[Մարիամ Մագդաղենացի]]*, 1320, Հին պինակոտեկ, Մյունխեն
File:Segna di Bonaventura. St John the Evangelist. Metropolitan, N-Y.jpg|*Հովհաննես ավետարանիչ*, 1320-ական թվականներ, Մետրոպոլիտեն թանգարան, Նյու Յորք
File:Segna di Bonaventura.Crucifix. Siena, Pinacoteca Nazionale. 1310-1315..jpg|Խաչելություն, 1310–15, Սիենայի ազգային պատկերասրահ
File:Segna di Bonaventura. Madonna with Child.c.1310. detail.Minneapolis Institute of Arts.jpg|*Տիրամայրը Մանկան հետ* (դրվագ), 1310, Մինեապոլիսի արվեստների ինստիտուտ
Segna di bonaventura, crocifissione.JPG|Խաչելություն, Մոսկվայի Ա. Ս. Պուշկինի անվան թանգարան
Segna di Bonaventura - Madonna and Child, c. 1325-1330.JPG|Տիրամայրը Մանկան հետ, Հոնոլուլուի արվեստների ակադեմիա


## Ծանոթագրություններ

## Արտաքին հղումներ
*''Italian Paintings: Sienese and Central Italian Schools'', a collection catalog containing information about Bonaventura and his works (see index; plates 1-3).

Կատեգորիա:Իտալացի նկարիչներ